stanford-oval/wikipedia huggingface dataset:
הונדה
הערות שוליים

↑  The Global 2000 מתוך אתר פורבס, מתאריך 29 במרץ 2007
↑  דירוג חברות במדד פורצ'ן גלובל 500 לשנת 2024
↑  Jenni Reid, Honda and Nissan officially begin merger talks to create world's third-largest automaker, CNBC.com, 23 December 2024
↑  קינן כהן‏, עכשיו זה רשמי: הונדה וניסאן הכריזו על מיזוג. מה ישתנה?, באתר וואלה, 24 בדצמבר 2024
↑  חדשות חוץ, גם מיצובישי תצטרף? הונדה וניסאן חתמו על מזכר הבנות לקראת מיזוג ב-2026, באתר כלכליסט, 24 בדצמבר 2024
↑  הלל פוסק, מיזוג הענק בתעשיית הרכב קרס: הונדה וניסאן הודיעו על הפסקת המגעים, באתר ynet, 13 בפברואר 2025
↑  חדשות חוץ, הונדה וניסאן החליטו רשמית וסופית על ביטול המיזוג בין החברות, באתר כלכליסט, 13 בפברואר 2025
↑  מכירות הונדה בישראל, קארזון
| יפן הונדה |
| --- | --- | --- | --- |
| מכוניות | דגמים בולטים בהווה | אקורד • סיוויק • אינספייר • e |  |
| מכוניות | דגמים בולטים בעבר | S2000 • אסקוט |  |
אופנועים וקטנועים: 
| כלי טיס | MH02 • HA-420 |  |  |
| רובוטים | אסימו • רובוטי הונדה מסדרת E • רובוטי הונדה מסדרת P |  |  |
| שונות | מאיר חברה למכוניות ומשאיות בע"מ • הונדהג'ט  |  |  |
קבוצת הונדה: הונדה • אקורה
| --- | --- |
בקרת זהויות :  NLI: 987007604732405171  GND: 4025812-9  ISNI: 0000 0004 1763 7120  LCCN: n81128387  MusicBrainz: 68245c4e-a158-4817-b93c-45cdc6d55691  NDL: 00283085  NKC: ph208018   WorldCat (עם LCCN): n81-128387 
CR-V 2015
ניק דה פריס

ניק דה פריס (בהולנדית: Nyck de Vries, נולד ב-6 בפברואר 1995) הוא נהג מרוצים הולנדי המתחרה באליפות העולם במרוצי סיבולת (WEC). התחרה כנהג בקבוצת אלפאטאורי באליפות הפורמולה 1. זכה פעמיים באליפות העולם בקארטינג, באליפות הפורמולה 2 (2019) ובאליפות הפורמולה אי (2020/2021).
קריירת מרוצים

דה פריס החל את דרכו בתחרויות קארטינג. בשנת 2008 זכה בסבב העולמי WSK בקטגוריית KF3 ובאליפות גרמניה לנוער. שנה לאחר מכן זכה בשנית בשני התארים והוסיף זכייה באליפות אירופה באותה הקטגוריה. בינואר 2010 הוחתם על ידי קבוצת מקלארן וצורף לתוכנית לפיתוח נהגים צעירים של הקבוצה. באותה שנה ניצח את אליפות העולם בקארטינג ושנה לאחר מכן שב על ההישג.
בשנת 2012 התחרה במקביל בסבב האירופאי של הפורמולה רנו 2.0 ובסבב הצפון אירופאי. הוא המשיך להתחרות בסבב האירופאי גם בשנתיים הבאות, אך במקביל התחרה בסבב האלפי. בשנת 2014 זכה בתואר האליפות בשני הסבבים. בשנת 2015 הצטרף לקבוצת DAMS באליפות הפורמולה רנו 3.5. הוא השיג ניצחון אחד, במרוץ סיום העונה ודורג במקום השלישי. בשנת 2016 עבר להתחרות עם קבוצת ART באליפות ה-GP3.
אליפות הפורמולה 2 קיימה את עונת הבכורה שלה בשנת 2017. דה פריס הצטרף לאליפות כמתחרה בקבוצת Rapax. בארבעת המרוצים האחרונים בעונה עבר להתחרות עבור קבוצת Racing Engineering במקומו של לואי דלטרז שהחליף אותו בקבוצת Rapax. בעונתו השנייה באליפות הצטרף לקבוצת Prema Racing. במהלך העונה ניצח שלושה מרוצים וסיים על הפודיום שלוש פעמים נוספות. בסיום העונה דורג במקום הרביעי. במהלך השנה התחרה במקביל גם במספר מרוצים במסגרת אליפות העולם במרוצי סיבולת בקטגוריית ה-LMP2.
לקראת עונת 2019 נשאר באליפות, אך עבר להתחרות עבור קבוצת ART. במאי אותה שנה עזב את תוכנית הפיתוח נהגים של קבוצת מקלארן. במהלך העונה השיג ארבעה ניצחונות ושמונה פודיומים נוספים וזכה באליפות כשנותרו עוד שני מרוצים לסיום העונה.
קריירת מרוצים > פורמולה אי

בדצמבר 2019 הוצג כאחד משני הנהגים בעונת הבכורה של מרצדס באליפות הפורמולה אי, לצידו של סטופל ונדורן. ההישג הטוב ביותר בעונה הגיע במרוץ סיום העונה אותו סיים במקום השני והגיע לראשונה באליפות לפודיום.
עונת 2020/2021 נפתחה עם ניצחון בערב הסעודית. ניצחון נוסף בולנסיה, המרוץ החמישי בעונה, העלה אותו לראש טבלת הנהגים. הוא איבד את ההובלה אחרי צמד מרוצים בהם לא צבר ניקוד ושב לראש הטבלה רק לקראת סיום העונה, אחר שזכה בפודיום כפול במרוצים שהתקיימו בלונדון (פעמיים מקום שני). בסיום העונה זכה בתואר האליפות, התואר הראשון של קבוצת מרצדס בקטגוריה.
קריירת מרוצים > פורמולה 1

במהלך האימונים המקדימים לקראת גרנד פרי איטליה בעונת 2022 אלכס אלבון, נהגה של קבוצת ויאלימס ונאלץ לעבור ניתוח להוצאת התוספתן. דה פריס החליף אותו באימון השלישי, במקצה הדירוג ובמרוץ, אותו סיים במקום התשיעי וצבר נקודות בכורה באליפות. באוקטובר 2022 הוחתם כמחליפו של פייר גאסלי בקבוצת אלפאטאורי החל מעונת 2023. ביולי 2023, לאחר עשרה מרוצים, הודיעה הקבוצה על פיטוריו של דה פריס. במקומו הוחתם דניאל ריקארדו.
בחזרה לפורמולה אי

בספטמבר 2023 הוחתם על ידי קבוצת מהינדרה, לצידו של אדוארדו מורטרה, לקראת העונה העשירית של אליפות הפורמולה אי.
סטטיסטיקה > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2022 | אלפאטאורי | בחריין | ערב הסעודית | אוסטרליה | איטליה | ארצות הברית | ספרד | מונקו | אזרבייג'ן | קנדה | בריטניה | אוסטריה | צרפת | הונגריה | בלגיה | הולנד | איטליה 9 | סינגפור | יפן | ארצות הברית | מקסיקו | ברזיל | איחוד האמירויות הערביות | 21 | 2 |
| 2023 | אלפאטאורי | בחריין 14 | ערב הסעודית 14 | אוסטרליה 15 | אזרבייג'ן פרש | ארצות הברית 18 | מונקו 12 | ספרד 14 | קנדה 18 | אוסטריה 17 | בריטניה 17 | הונגריה | בלגיה | הולנד | איטליה | סינגפור | יפן | קטר (מדינה) | ארצות הברית | מקסיקו | ברזיל | ארצות הברית | איחוד האמירויות הערביות | 21 | 0 |
הערות שוליים

↑  F1 - McLaren signs 14-year old Nyck de Vries , Racedepartment.com, 22 January 2010
↑  CIA-FIA World Karting Championship 2010
↑  McLaren junior Nyck de Vries joins DAMS for 2015 FR3.5 season, Autosport, 20 October 2014
↑  Nyck de Vries gets ART GP3 drive for 2016, Paddockscout.com, 24 February 2016
↑  Rapax to field Cecotto and McLaren junior de Vries in F2 2017, Motorsport.com, 11 March 2017
↑  De Vries, Deletraz switch places for rest of F2 season, Motorsport.com, 23 August 2017
↑  McLaren's de Vries joins 2018 Prema F2 line-up, Motorsport.com, 27 November 2017
↑  Nyck de Vries makes ART switch for 2019 F2 season, Formulascout, 28 November 2018
↑  De Vries no longer associated with McLaren, Motorsport.com, 6 May 2019
↑  Mercedes signs Vandoorne, de Vries for debut FE season, Motorsport.com, 11 September 2019
↑  Doc 65 - Final Classification Race
↑  De Vries and Mercedes claim Formula E world titles, The Race, 15 August 2021
↑  Nyck de Vries to replace unwell Alex Albon at Italian Grand Prix, ESPN, 10 September 2022
↑  De Vries lands full-time F1 drive with AlphaTauri for 2023, Motorsport.com, 8 October 2022
↑  Ricciardo to replace De Vries at AlphaTauri from the Hungarian Grand Prix, Formula1.com, 11 July 2023
↑  De Vries in Formula E return with Mahindra alongside Mortara, Motorsport.com, 27 September 2023
פיצה

| --- | --- |

 
 מאכלים
 סוג:  מאפה
 מטבח:  המטבח האיטלקי 
 מוצא:  איטליה
 אופן הגשה:  חם 
 מרכיבים עיקריים:  בצק, גבינה, רוטב עגבניות
 ברכתו:  מזונות או המוציא  ראה פסקת "ברכה על פיצה"
 גבינות
 צורה:  עיגול, מלבן 
 
פיצה (באיטלקית: Pizza) היא מאכל איטלקי עשוי בצק שמרים אפוי, אשר מכוסה בדרך כלל בשכבה של רוטב עגבניות וגבינה. לעיתים קרובות הפיצה מכילה רכיבים אחרים, כדוגמת סלמון, פטריות, פלפל אדום, בצל, זיתים, ארטישוק, תירס, טונה, האם, פפרוני, פרושוטו, עלי בזיליקום, פירות ים ואננס.
הפיצה היא במקור מאכל איטלקי מסורתי. הפיצה הובאה לארצות הברית על ידי מהגרים איטלקים והפכה לסוג נפוץ של מזון מהיר. גרסת המזון המהיר האמריקאית של הפיצה הגיעה למדינות נוספות והפכה לאחד ממאכלי המזון המהיר הנפוצים בעולם. הגרסאות האיטלקיות והאמריקאיות נבדלות באופן ההכנה, צורת הגשה וערך תזונתי. המכינים פיצה נקראים פִּיצָיוֹלָהּ ופִּיצָיוֹלוֹ (נקבה וזכר בהתאמה).
אטימולוגיה

המילה pizza מקורה באיטלקית, ומשמעותה - "עוגה" או "פשטידה". תיעוד למילה pizza ניתן למצוא עוד בלטינית מאוחרת, ובה משמעות של "לחם שטוח". לא ברור כיצד הגיעה המילה ללטינית; על פי ארנסט קליין, המילה נגזרה מהמילה היוונית pitta, שמו של מאפה יווני שמקורו במילה היוונית העתיקה שמשמעה "פיח". סברה אחרת גורסת כי מקור המילה הוא גרמאני, וכי היא באה מהמילה bezzo שמשמעה "נגיסה"; על פי סברה זו, המילה היוונית אולי הגיעה דווקא מהמילה האיטלקית ולא להפך. על פי המילון האטימולוגי הוותיק של פיאניג'אני, מקור המילה הוא בצורה של המילה pinza, מילת דיאלקט שהיא צורת בינוני-פעול של הפועל "ללחוץ" או "לרמוס". במשמעותה המודרנית תועדה המילה באנגלית לראשונה בשנת 1825.
היסטוריה

רוטב העגבניות הפך לחלק מהפיצה רק בשלב מאוחר יחסית. העגבנייה הגיעה לאירופה בראשית המאה ה-16, כאשר האירופאים הגיעו לפרו שבדרום אמריקה. בתחילה חשבו האירופאים שהעגבנייה רעילה לבני אדם, אבל במהרה הפכה העגבנייה למוצר מזון בשימוש בקרב דלי האמצעים, וכנראה היו עניים מאזור נאפולי, הראשונים שהוסיפו את העגבניות לבצק הפיצה. רוטב העגבניות הפך להצלחה, ובמהרה המאכל התפשט ברחבי אזור נאפולי.
במאה ה-18, הפיצה החלה לנחול הצלחה כה רבה, עד כי מריה קרולינה, מלכת נאפולי, ביקשה שיבנה תנור לבנים במטבחה כדי שהטבח שלה יוכל להכין פיצות עבורה ועבור אורחיה. באותם ימים, הפיצה הייתה מאכל עניים, וקרולינה הכריחה את האצילים לאכול פיצות. בשנת 1889, מרגריטה, מלכת איטליה, הזמינה בעת שהותה באזור נאפולי את אופה הפיצות הפופולרי ביותר בזמנו, רפאלה אספוזיטו, כדי שיכין עבורה את מיטב הפיצות שלו. אחת מבין הפיצות שהכין, פיצה על בסיס גבינת מוצרלה, ריחן ועגבניות, מצאה חן בעיניה במיוחד וכך קיבלה את השם "פיצה מרגריטה". שלושת המרכיבים העיקריים שלה, הגבינה הלבנה, הריחן הירוק ורוטב העגבניות האדום, באו לסמל את צבעי הדגל האיטלקי החדש.
סיבוב הפיצה באוויר בתהליך הכנתה הוכרז בשנת 2017 על ידי אונסק"ו כמורשת תרבותית בלתי מוחשית.
סוגי פיצות > פיצה איטלקית מסורתית

הפיצה האיטלקית המסורתית מורכבת מקמח לבן, מלח, שמרים ומים בלבד. את הבצק פותחים לשכבת בצק עגולה ודקה. העובי משתנה בין אזורים שונים באיטליה. לדוגמה, הפיצה הנאפוליטנית מאופיינת במרכז דק ושוליים עבים מאוד. לפיצה הרומאית עובי אחיד בכל שטחה. לאחר פתיחת הבצק מוסיפים מעליו את הרטבים והתוספות השונות, ואופים בתנור אפייה בחום גבוה מאוד (של לפחות 400°C), לפרק זמן של 2–4 דקות.
לפיצה המסורתית יש מספר רב של גרסאות קלאסיות המוכרות כיום. בהן:
סוגי פיצות > פיצה איטלקית מסורתית > פיצה מרינרה

פיצה מרינרה (Pizza marinara) היא אחת הגרסאות המסורתיות ביותר של הפיצה. בנוסף לבצק היא מכילה רוטב עגבניות (פאסאטה), שום, שמן זית ואורגנו ללא תוספת גבינה. זוהי פיצה נאפוליטנית הוותיקה ביותר.
סוגי פיצות > פיצה איטלקית מסורתית > פיצה מרגריטה

פיצה מרגריטה היא הפיצה האיטלקית המוכרת ביותר בעולם. היא נקראת על שם מרגריטה, נסיכת סבויה, שהייתה מלכת איטליה. פיצה זו מבוססת על רוטב מעגבניות, גבינת מוצרלה ועלי בזיליקום בשולי הפיצה נמשח שמן זית. המרכיבים הם בצבעי דגל איטליה. פיצה זו היא אחת הגרסאות המוכרות רשמית כפיצה נפוליטנה.
סוגי פיצות > פיצה איטלקית מסורתית > פיצה ביאנקה (לבנה)

סוג של פיצה המוכר פחות מחוץ לאיטליה, המבוסס על אותו בצק מסורתי, ללא רוטב עגבניות. את רוטב העגבניות מחליף רוטב אחר, המבוסס ריקוטה, או לחלופין כגון רוטב פסטו או רוטב על בסיס שמנת (כמו בשמל), ולפעמים אין שימוש כלל ברוטב, אלא רק בגבינות ומגוון תוספות.
סוגי פיצות > פיצה איטלקית מסורתית > פיצה ארבע גבינות

פיצה ארבע גבינות (Pizza quattro formaggi) היא גרסה מוכרת מאוד שיכולה לכלול (rossa) או לא לכלול (bianca) רוטב עגבניות. הגבינות הנפוצות בפיצה ארבע גבינות הן: מוצרלה, פטה, גורגונזולה, פרמזן (או גראנה פדנו), פקורינו. הגבינות מפוזרות כך שהפיצה תהיה מכוסה כולה.
סוגי פיצות > הגרסה האמריקאית לפיצה

בגרסתה האמריקאית של הפיצה, בצק השמרים הפך לעבה יותר. הצורה הקלאסית של הפיצה נחתכה לגזרות (המכונות "משולשים") לראשונה בארצות הברית ולפיצה התווספו תוספות שונות שאינן דווקא מהמטבח האיטלקי, לדוגמה: פיצה בנוסח הוואי בתוספת אננס ושינקן שמקורה בקנדה, פיצה עם פפרוני, בייקון (במקום סלאמי ופרושוטו הנפוצים באיטליה) וכן הלאה.
גרסה זו התפשטה לשאר העולם דרך סניפי מזון מהיר כמו: פיצה האט, דומינוס פיצה ופאפא ג'ונס פיצה.
בארצות הברית ישנן כמה גרסאות עיקריות לפיצה, בהן:
הגרסה הניו יורקית - גרסה דקה אשר שמזכירה את הגרסה האיטלקית הקלאסית.
פיצה בסגנון שיקגו (שיקגו דיפ דיש) - מספר סגנונות שונים של פיצה אשר פותחו בעיר שיקגו, ופיצה זאת, נאפית במחבת או בתבנית עגולה של עוגה.
ב-2011 קבע הקונגרס של ארצות הברית, שבזכות רוטב העגבניות שעליהן, יוכלו מזנוני בתי הספר בארצות הברית, להגיש פיצות במקום ירקות.
סוגי פיצות > מאפים דומים

בנוסף לגרסה האיטלקית והאמריקאית, קיימות גרסאות רבות של מאכלים דמויי פיצה ברחבי העולם, בהם נעשה שימוש בבסיסים אפויים שונים, כגון: הלחמג'ון הטורקי או הטארט פלמבה ופיסלדייר הצרפתים.
בקרב היהודים כתחליף לפיצה המסורתית מקובל להכין בחג הפסח, פיצת מצה, כיוון שהפיצה הרגילה היא חמץ, ואסורה ליהודים במהלך החג.
בישראל נפוצה גרסה של פיצה שקרויה בשם "פיצה על פיתה" או בקיצור "פיצה פיתה". נהוג להכינה בבית והבצק שלה עשוי מפיתה שחצויה לשתיים בשוליה. כדי להכין פיצה זו צריך לחתוך את הפיתה לרוחבה ולהשתמש בה כבצק לפיצה. מתכון מפורט לפיצה זו מופיע בספר "ילדים מבשלים" של רות סירקיס.
גלריית תמונות

פיצה סבתא (אנ')
פיצה ישראלית עם תירס וזעתר
פיצה אמריקאית עם פפרוני, פלפל, זיתים ופטריות
פיצה מרגריטה
פיצה כשרה בגטו רומא
פיצה בסגנון ניו יורק
פיצה יוונית
פיצה בסגנון סנט לואיס (אנ')
בהלכה

הפיצה היא מאכל חלבי, ואין לאכול אותה יחד עם מאכל בשרי או מיד לאחריו.
הפיצה היא חמץ, וכלולה באיסור 'בל יראה' בחג הפסח.
בהלכה > ברכתה

נחלקו הפוסקים לגבי ברכתה של הפיצה:
דעת הרב עובדיה יוסף בחזון עובדיה היא כי הפיצה המצויה כיום ברכתה המוציא מפני שטעם התערובת לא מורגש, ועל בצק שנילוש בלא שמן וחלב מברכים המוציא אף שיש רסק עגבניות, וכך נוהגים בני ספרד. אך על פיצה ביתית או תעשייתית שידוע בבירור שטעם התערובת ניכר בעיסה ומרגיש את טעמה יש לברך המוציא רק אם אוכלים כשיעור קביעות סעודה.
לבני אשכנז יש לחלק: אם מדובר בפיצה אשר עיסתה עשויה ממים וקמח בלבד ברכתה – מעיקר הדין המוציא. אולם אם מדובר בפיצה שעיסתה עשויה מקמח ויש יותר מיץ פירות טבעי, חלב או ביצים מאשר מים, ברכתה מזונות.
אך גם לבני אשכנז, אם בא לאכול שיעור קביעות סעודה שהוא כשתי פרוסות של פיצה רגילה, מברך המוציא וברכת המזון. לדעת בני אשכנז, לילדים קטנים השיעור שונה ולגביהם יש פעמים שאף מנה אחת נחשבת שיעור קביעות סעודה. כדי לצאת מהספק אם אוכל מספיק לשיעור קביעת סעודה, יש נוהגים לאכול חתיכת לחם עם הפיצה וכך לפטור אותה מברכה[דרוש מקור].
ראו גם

פוקאצ'ה
חותך פיצה
פיציולה
אפקט הפיצה
שומר פיצה
הערות שוליים

↑  "פיצה" באתר אטימונליין
↑  על מקור המילה פיצה
↑  "פיצה" במילון פיאניג'אני
↑  סיבוב הפיצה הנפוליטני הוכרז "מורשת עולמית", באתר ynet, 7 בדצמבר 2017
↑  נטשה מוזגוביה, כתבת "הארץ" בארה"ב, הקונגרס קבע - פיצה היא ירק, באתר הארץ, 20 בנובמבר 2011
↑  עיין עוד בשו"ת אור לציון ב, יב
↑  שולחן ערוך, אורח חיים, סימן קס"ח משנה ברורה ס"ק צד; וספר וזאת הברכה פרק ג'
| --- | --- |
בקרת זהויות :  NLI: 987007550806905171  BNE: XX551577  BnF: cb12002171q (data)  GND: 4046188-9  LCCN: sh85102546  NKC: ph124081 
פיצות נאפות
ברנדון הארטלי

ברנדון הארטלי (באנגלית: Brendon Hartley, נולד ב-10 בנובמבר 1989) הוא נהג מרוצים ניו זילנדי המתחרה באליפות העולם במרוצי סיבולת עבור קבוצת טויוטה. בעבר התחרה באליפות עבור קבוצת פורשה וזכה עימה פעמיים באליפות ופעם אחת במרוץ 24 השעות של לה מאן. התחרה בעבר באליפות הפורמולה 1 (טורו רוסו) ובפורמולה אי (Geox דרגון).
קריירת מרוצים

הארטלי נולד בפלמרסטון נורת', ניו זילנד. אביו, בראין, היה נהג מרוצים שהתחרה במספר קטגוריות. בגיל 6 החל להתחרות במרוצי קארטינג. בשנת 2002 החל התחרות באליפות הפורמולה פירסט (Formula First) וסיים את העונה במקום השביעי. שנה לאר מכן ניצח את אירוע הפורד פורמולה פסטיבל, ניצחון שהבטיח את השתתפותו עונה לאחר מכן באליפות הפורמולה פורד. הוא התחרה במכונית משומשת בה התחרה אחיו הגדול שנה קודם לכן והשיג ניצחונות בשניים מתוך ארבעה מרוצים.
לאחר עונה באליפות פורמולה טויוטה ניו זילנד עבר להתחרות באירופה והשתתף באליפויות הפורמולה רנו 2.0 האירופאית והצפון-אירופאית. בעונתו השנייה המשיך להתחרות באליפות האירופאית ועבר להתחרות גם באליפות איטליה בקטגוריה. במהלך העונה האירופאית ניצח שלושה מרוצים וזכה באליפות. באותה שנה ערך גם התנסות בכורה בקטגוריית הפורמולה 3, כשהתחרה באירוע הפורמולה 3 מאסטרס בזולדר, בו סיים במקום הרביעי. בשנת 2008 עבר להתחרות באליפות הפורמולה 3 הבריטית וסיים תא העונה במקום השלישי. בנוסף, לקח חלק בשמונה מרוצים באליפות הפורמולה 3 האירופאית, אך לא נכלל בין המתחרים שצברו נקודות באליפות. בעונת 2009 התחרה באופן מלא בסבב האירופאי וסיים במקום ה-11, למרות שהחמיץ שני סבבים בשל השתתפות במספר מרוצים במסגרת אליפות הפורמולה רנו 3.5.
בשנת 2010 עבר להתמודד בצורה מלאה בפורמולה רנו 3.5 לצדו של דניאל ריקארדו. במהלך העונה הכריזה רד בול על הוצאתו של הארטלי מתוכנית הפיתוח לנהגים צעירים. את מקומו תפס ז'אן-אריק ורן. בספטמבר אותה שנה ערך את הופעת הבכורה בסבב ה-GP2, כנהגה של קבוצת קולוני (Coloni). הוא השתתף בארבעת המרוצים האחרונים של העונה וסיים את העונה עם נקודה אחת, אותה צבר במרוץ סיום העונה. בשנת 2011 שב להתמודד בפורמולה רנו 3.5. במהלך חודש אוגוסט שב להתחרות באליפות ה-GP2, כמחליפו של קווין מירוצ'ה בקבוצת אושן רייסינג טכנולוגי.
קריירת מרוצים > אליפות העולם במרוצי סיבולת

לאחר שלא מצא מקום בתחרויות חד-מושביות, הצטרף לקבוצת מרפי פרוטוטייפס (Murphy Prototypes) והתחרה בקטגוריית ה-LMP2 בסבב הלה-מאן האירופאי. הארטלי היה אמור לערוך את הבכורה בסבב השני של האליפות, אך זה בוטל. במקומו הוזמנה הקבוצה לקחת חלק במרוץ 6 השעות של ספא, שהיווה חלק מאליפות העולם במרוצי סיבולת. את המרוץ סיים במקום העשירי בדירוג הכולל ובמקום השלישי בקטגוריה, כשהוא מתחרה יחד עם וורן יוז וג'ודי פירת'. השלושה לקחו חלק גם במרוץ 24 השעות של לה מאן, אך נאלצו לפרוש לאחר 196 הקפות. שנה לאחר מכן השתתף שוב במרוץ הלה מאן וסיים במקום ה-12.
בשנת 2014 עבר להתחרות בקבוצת פורשה, בה נהג בדגם הפורשה 919 הייבריד לצדם של מארק ובר וטימו ברנהרד. את העונה הראשונה סיימה השלישייה במקום התשיעי, לאחר שסיימו שלוש פעמים במקום השלישי ולא לקחו חלק במרוץ 24 השעות של לה מאן. את עונת 2015 פתחה השלישייה עם פרישה במרוץ 6 השעות של סילברסטון. מקום שלישי בספא, מקום שני בלה-מאן וחמישה ניצחונות רצופים העניקו לצוות את תואר האליפות בפעם הראשונה. עונה לאחר מכן שוב לא הצליחו לסיים את המרוץ בסילברסטון ובספא נשארו מחוץ לטווח הנקודות. למרות ארבעה ניצחונות ושני פודיומים נוספים בהמשך העונה, בסיומה הגיע הצוות רק למקום הרביעי. בעונת 2017 החליף ארל באמבר את ובר שפרש. הצוות הצליח לנצח לראשונה את מרוץ 24 השעות של לה מאן, השיג שלושה ניצחונות נוספים וזכה באליפות.
בשנת 2019 שב לאליפות, הפעם עם קבוצת טויוטה, כמחליפו של פרננדו אלונסו.
קריירת מרוצים > פורמולה 1

בפברואר 2008 נהג לראשונה במכונית פורמולה 1, כשהוזמן על ידי רד בול לנהיגת מבחן בריאד. בהמשך ביצע שלושה ימי מבחן עבור קבוצת טורו רוסו. לקראת עונת 2009 מונה לנהג מחליף בשתי הקבוצות. כיוון שקבלת רישיון-על התעכבה עד אמצע אפריל, הוחלף בשני המרוצים הראשונים בתפקיד על ידי דייוויד קולטהרד. במחצית השנייה של העונה הוחלף בתפקיד על ידי חיימה אלגרסוארי. בעונת 2010 מונה שוב לנהג מחליף בשתי הקבוצות, לצדו של דניאל ריקארדו. העובדה שלא הצליח לנצח מרוצים במהלך העונה הובילה להוצאתו מתוכנית הנהגים הצעירים של רד בול ולהפסקת תפקודו כנהג מחליף לאחר שישה מרוצים.
את הופעת הבכורה באליפות ערך בספטמבר 2017 כמחליפו של פייר גאסלי בגרנד פרי ארצות הברית. הוא זינק למרוץ מהמקום ה-19 וסיים במקום ה-13. לאחר המרוץ הכריזה הקבוצה כי יחליף את דניאיל קוויט עד לסיום העונה. בעונת 2018 המשיך להתחרות עבור טורו רוסו. במהלך העונה צבר רק ארבע נקודות ובסיומה הוחלף על ידי קוויט. בפברואר 2019 הצטרף לקבוצת פרארי כנהג פיתוח.
קריירת מרוצים > פורמולה אי

הארטלי היה חלק מתוכנית הפיתוח של קבוצת פורשה לקראת כניסתה לאליפות הפורמולה אי ב-2019/2020. באוגוסט 2019 חתם כנהג בקבוצת Dragon Geox. בחמשת המרוצים הראשונים בעונה צבר 2 נקודות בלבד, בטרם העונה נכנסה להקפאה של חמישה חודשים בשל התפרצות מגפת הקורונה. לקראת חזרת האליפות לפעילות באוגוסט ביקש לעזוב את הקבוצה באופן מיידי ולא לקח חלק במרוצי הסיום שהתקיימו בברלין.
מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017 | טורו רוסו | אוסטרליה | הרפובליקה העממית של סין | בחריין | רוסיה | ספרד | מונקו | קנדה | אזרבייג'ן | אוסטריה | בריטניה | הונגריה | בלגיה | איטליה | סינגפור | מלזיה | יפן | ארצות הברית 13 | מקסיקו פרש | ברזיל פרש | איחוד האמירויות הערביות 15 |  | 23 | 0 |
| 2018 | טורו רוסו | אוסטרליה 15 | בחריין 13 | הרפובליקה העממית של סין 20 | אזרבייג'ן 10 | ספרד 12 | מונקו 19 | קנדה פרש | צרפת 14 | אוסטריה פרש | בריטניה פרש | גרמניה 10 | הונגריה 11 | בלגיה 14 | איטליה פרש | סינגפור 17 | רוסיה פרש | יפן 13 | ארצות הברית 9 | מקסיקו 14 | ברזיל 11 | איחוד האמירויות הערביות 12 | 19 | 4 |
הערות שוליים

↑  Who runs Red Bull Racing?, 20 July 2010
↑  Hartley joins GP2 with Coloni, Autosport, 8 September 2010
↑  Webber to share Porsche 919 hybrid with Bernhard and Hartley, Autosport, 23 January 2014
↑  Porsche Wins Bahrain, Claims Drivers Championship in Thriller, Sportcar365.com, 25 November 2015
↑  Shanghai WEC: Porsche seals both titles despite Toyota win, Motorsport.com, 5 November 2017
↑  Hartley confirmed as Alonso's WEC replacement, Racer.com, 1 May 2019
↑  Hartley gets double role, Grandprix.com, 10 March 2010
↑  הרישיון המאפשר נהיגה ברכבי פורמולה 1
↑  Alguersuari becomes Red Bull reserve, Autosport, 1 July 2009
↑  Ricciardo, Hartley are Red Bull reserves, Autosport, 26 January 2010
↑  Hartley joins Toro Rosso for Austin F1 race, Motorsport.com, 13 October 2017
↑  Hartley stays at Toro Rosso for Mexico, Kvyat dropped, Motorsport.com, 23 October 2017
↑  Hartley: “I’d Love to Be Involved” in Porsche Race Program, E-Racing365.com, 18 April 2019
↑  Hartley joins Dragon for 2019/20 Formula E season, Motorsport.com, 8 August 2019
↑  Hartley leaves Dragon FE team with immediate effect, Motorsport.com, 17 July 2020
צבא השחרור העממי

צבא סין או הצבא העממי של סין (בסינית: 人民解放军) הוא שמם של כלל הכוחות המזוינים של הרפובליקה העממית של סין. הצבא מחולק לחמישה חילות: כוח קרקעי (הכולל בתוכו גם חיל שריון), ארטילריה, חיל ים, חיל אוויר ומשטרה צבאית. זהו הצבא הגדול ביותר בעולם במספר חייליו. למשרד ההגנה אין אחריות פיקודית על הצבא ואחריות זו נמצאת בידי המפלגה.
היסטוריה

צבא השחרור העממי הסיני מציין את מועד הקמתו ב-1 באוגוסט 1927, המועד של התקוממות נאנצ'אנג. בשנים 1934–1935 צעד צבא השחרור במצעד הארוך ושרד מספר התקפות שהתבצעו נגדו על ידי הכוחות הלאומנים בהנהגתו של צ'יאנג קאי שק.
במהלך מלחמת סין–יפן השנייה שהתרחשה בין השנים 1937–1945 שיתפו הקומוניסטים פעולה עם הלאומנים כנגד היפנים וצבא השחרור העממי העמיד את הארמיות השמינית והרביעית החדשה של צבא ההתמרדות הלאומי של סין. עיקר הלחימה של הצבא הסיני כנגד היפנים היה בפעולות גרילה, אולם התקיימו גם מספר קרבות קונבנציונליים.
לאחר סיום המלחמה הסינית-יפנית השנייה, מוזגו הארמייה הרביעית והשמינית לצבא אחד גדול שמנה מיליוני חיילים וכונה הצבא העממי של סין. צבא זה ניצח במלחמת האזרחים הסינית.
במהלך שנות החמישים של המאה ה-20, הצבא עבר מודרניזציה בעזרת ברית המועצות.
בנובמבר 1950 התערב הצבא הסיני במלחמת קוריאה כאשר כוחות האו"ם תחת פיקודו של דאגלס מקארתור התקרבו לנהר יאלו. במתקפה זו הצליחו הכוחות הסיניים לגרום לנסיגת כוחות האו"ם מצפון קוריאה.
בשנת 1962 זכה הצבא העממי של סין בניצחון מהיר על הודו במלחמת הודו–סין.
ייסוד צבא מודרני ומקצועי בסין שמצויד בכלי נשק מודרניים היה הרפורמה האחרונה מבין ארבע הרפורמות שהונהגו בסין בשנת 1975. הצבא הסיני גם החל במגמת גיוס קבע וסדיר וכן בחידוש אסטרטגיה, כוח אדם, חינוך ואימונים. בשנת 1979, לחם הצבא הסיני בווייטנאם במלחמת סין–וייטנאם שבה ספג הצבא הסיני אבדות של כ-20,000 חיילים. שני הצדדים טענו לניצחון במלחמה.
בשנים האחרונות הכניס הצבא העממי של סין לשורותיו כלי נשק טכנולוגיים רבים מתוצרת רוסית, הכוללים צוללות ומטוסים. הצבא גם השלים את בנייתן של כמה משחתות חדשות. בנוסף לכך, הצבא מתכוון להתחיל את בנייתה של תעשיית האוויר והחלל הסינית, אשר התחילה בפיתוחו של מטוס ה-J-10. הצבא הסיני גם השיק צוללות גרעיניות חדשות ב-3 בדצמבר 2004 אשר מסוגלות לשלוח טילים עם ראש נפץ גרעיני עד לאוקיינוס השקט.
היסטוריה > אירועים מרכזיים בתולדות הצבא הסיני

1927–1949: מלחמת האזרחים הסינית נגד הקוומינטנג
1937–1945: מלחמת סין–יפן השנייה – הצבא נלחם כחלק מהצבא המהפכני הלאומי נגד האימפריה היפנית
1950–1953: מלחמת קוריאה
1954–1955: משבר מצרי טאיוואן הראשון
1958: משבר מצרי טאיוואן השני
1962: מלחמת הודו–סין
1969–1978: סכסוך הגבולות הסיני-סובייטי (1969)
1979: מלחמת סין-וייטנאם
1986–1988: מלחמת גבולות וקרבות ימיים בין סין לווייטנאם
1989: המחאות בכיכר טיין-אן-מן
1995–1996: משבר מצרי טאיוואן השלישי
הנהגת הצבא

| --- | --- |

 
 זרועות
  הכוח הקרקעי של צבא השחרור העממי
  חיל הים של צבא השחרור העממי
  חיל האוויר של צבא השחרור העממי
  חיל הרקטות של צבא השחרור העממי
 עיטורים ומבנה פיקודי
 עיטורי צבא השחרור העממי
 דרגות צבא השחרור העממי
 היסטוריה צבאית
 היסטוריה צבאית של סין
 היסטוריה של סין
הנהגת הצבא > הנהגת הצבא

הנהגת המפלגה הקומוניסטית היא חלק ועקרון ניכר[דרושה הבהרה] בהנהגת הצבא העממי של סין. הצבא הסיני לא כפוף לממשלת סין אלא לוועדות הפיקוד העליון של הצבא – ועדה אחת שייכת לממשלה והשנייה למפלגה הקומוניסטית.
הנהגת הצבא > מפקדות הצבא

מפקדת המטה העליון
מפקדה לענייני פוליטיקה (בענייני הצבא)
מפקדת לוגיסטיקה
מפקדת אספקה ונשק
הנהגת הצבא > מפקדי הצבא

לפי החוקה הסינית, ראש הצבא הוא ראש המטה הכללי הסיני, אחריו הוא סגן ראש המטה הכללי ואחריו שאר מפקדי המטה הכללי.
ראש הוועדה של המטה הכללי והנהגת הצבא הוא האחראי לוועדה (חוק שהחל מחודש מאי 2008).
חילות הצבא > חיל היבשה

חיל הרגלים הסיני מהווה את כוח היבשה הסיני העיקרי ומכיל בתוכו את חיל השריון הסיני.
החיל מונה כ-1.6 מיליון חיילים.